armvectores/hy_wikipedia_2023 huggingface dataset:
Միդլսեքս շրջան (այլ կիրառումներ)

Միդլսեքս շրջան, կարող է վերաբերել՝

Միդլսեքս շրջան - ԱՄՆ Կոնեկտիկուտ նահանգի 9 վարչական միավորներից մեկը
Միդլսեքս շրջան - ԱՄՆ Մասաչուսեթս նահանգի 14 վարչական միավորներից մեկը
Միդլսեքս շրջան - ԱՄՆ Նյու Ջերսի նահանգի 21 վարչական միավորներից մեկը
Yungblud

Դոմինիկ Ռիչարդ Հարիսոն (անգլ.՝ Dominic Richard Harrison, օգոստոսի 5, 1997(1997-08-05), Դոնկաստեր, Հարավային Յորքշիր, Յորքշիր և Համբեր, Անգլիա, Միացյալ Թագավորություն), առավել հայտնի է որպես Yungblud (ոճավորվում է՝ YUNGBLUD), անգլիացի երգիչ, հեղինակ-կոմպոզիտոր և երաժիշտ։ Նրա դեբյուտային՝ «21st Century Liability» ստուդիական ալբոմը թողարկվել է 2018 թվականի հուլիսի 6-ին։
Նրա սինգլները սկսել են հայտնի դառնալ 2017 թվականից։ Yungblud-ը համագործակցել է Շարլոտա Լոուրենսի հետ՝ «Falling Skies» երգի ստեղծման շրջանակներում, որը ընդգրկված է «13 պատճառ՝ ինչու» հեռուստասերիալի երկրորդ եթերաշրջանի սաունդթրեքում։ Նրա դեբյուտային ալբոմը թողարկվել է 2018 թվականի հուլիսի 6-ին։
2019 թվականի փետրվարին Yungblud-ը և Հոլզին թողարկել են «11 Minutes» սինգլը՝ Blink-182 ռոք խմբի անդամ Թրևիս Բարկերի հետ համատեղ։ 2019 թվականի սեպտեմբերի տվյալներով՝ «11 Minutes» երգի տեսահոլովակը Yungblud-ի ՅուԹյուբյան ալիքում ամենաշատ դիտումներ ունեցող տեսահոլովակն է (37 մլն)։


== Կենսագրություն ==
Դոմինիկ Ռիչարդ Հարիսոնը ծնվել է 1997 թվականի օգոստոսի 5-ին Դոնկաստերում (Անգլիա)։ Նրա մայրը՝ Սեմ Հարիսոնը, տնային տնտեսուհի է, իսկ հայրը՝ Ջասթին Հարիսոնը, կիթառների խանութի սեփականատեր է։ Ունի երկու կրտսեր քույր՝ Ջեմայմա Ռոսե Հարիսոնը և Իզաբելա Հարիսոնը։ Նրա պապը՝ Ռիք Հարիսոնը, 1970-ականներին ելույթ է ունեցել T. Rex ռոք խմբում։ Հարիսոնը, իր երաժշտական կարիերան սկսելուց առաջ, սովորել է Լոնդոնում գտնվող «Arts Educational Schools»-ում։
Yungblud-ը նշել է, որ իր երաժշտության վրա մեծ ազդեցություն են ունեցել The Beatles, Arctic Monkeys և The Clash խմբերը, Բոբ Դիլանը և Էմինեմը։
2018 թվականի նոյեմբերից սկսել է հանդիպել ամերիկացի երգչուհի Հոլզիի հետ։ 2019 թվականի հոկտեմբերին հայտնի դարձավ, որ զույգը բաժանվել է։


== Սկավառակագրություն ==


=== Ստուդիական ալբոմներ ===


== Ֆիլմագրություն ==


=== Հեռուստատեսություն ===


== Ծանոթագրություններ ==


== Արտաքին հղումներ ==
Պաշտոնական կայք
Ինստագրամյան պաշտոնական էջ
Ժան Բատիստ Միշել Վալեն Դելամոտ

Ժան Բատիստ Միշել Վալեն Դելամոտ (ճիշտը՝ Վալլեն դը լա Մոթ) (ֆր.՝ Jean-Baptiste Vallin de La Mothe, 1729[…], Անգուլեմ - մայիսի 7, 1800(1800-05-07), Անգուլեմ), ճարտարապետ։ Ծագումով ֆրանսիացի։


== Կենսագրություն ==
1759-1975 թվականներին աշխատել է Ռուսաստանում, հիմնականում՝ Պետերբուրգում․ կառույցները՝ Հյուրատունը (1761-1785), Եկատերինայի կաթոլիկական եկեղեցին (1763-1783) Նևսկի պողոտայում, համամասնություններով Ձմեռային պալատին ներդաշնակ, Նևայի կողմի խստաշունչ ճակատով Փոքր Էրմիտաժը (1764-1767), ռուսական վաղ կլասիցիզմի բնորոշ օրինակներից են։
Մասնակցել է Գեղարվեստի ակադեմիայի (1764-1788, Ա․ Ֆ․ Կոկորինովի հետ) և «Նոր Հոլանդիա» պահեստների (1765-1780, Ս․ Ի․ Չևակինսկու հետ) նախագծմանը։ Պետերբուրգի գեղարվեստի ակադեմիայի պրոֆեսոր (1759 թվականից)։


== Ծանոթագրություններ ==
Հարավային տարածաշրջան (Բրազիլիա)

Հարավային տարածաշրջան (պորտ.՝ Distrito Federal), վարչա-վիճակագրական տարածաշրջան Բրազիլիայում։
Բնակչությունը տարածաշրջանում կազմում է 29 016 114 մարդ (2014 թվականի դրությամբ)։ Զբաղեցնում է 576 774.31 կմ² տարածք։ Բնակչության խտությունը կազմում է 46,37 մարդ/կմ²։


== Տարածաշրջանի կազմ ==
Տարածաշրջանի կազմի մեջ են մտնում հետևյալ նահանգները՝

Պարանա
Ռիու Գրանդի դու Սուլ
Սանտա Կատարինա


== Ծանոթագրություններ ==


== Արտաքին հղումներ ==
Աշոտ Աղաբաբյան (քաղաքական գործիչ)

Աշոտ Սերյոժայի Աղաբաբյան (նոյեմբերի 8, 1952(1952-11-08), Երևան, Հայկական ԽՍՀ, ԽՍՀՄ), քաղաքական գործիչ, գործարար, Հայաստանի Ազգային ժողովի նախկին պատգամավոր։


== Կենսագրություն ==
Աշոտ Աղաբաբյանը ծնվել է 1952 թվականի նոյեմբերի 8-ին Երևանում։ 1970-1972 թվականներին ծառայել է խորհրդային բանակում։ 1978 թվականին ավարտել է Երևանի ժողովրդական տնտեսության ինստիտուտը։ Ստացել է տնտեսագետի որակավորումը։ 1974 թվականին Երևանի մետաքսի կոմբինատում աշխատել է հանգուցակապող, իսկ 1974-1977 թվականներին՝ փականագործ։ 1977-1978 թվականներին եղել է Երևանի տրիկոտաժի կոմբինատի տնտեսագետ, ապա՝ ճարտարագետ, իսկ 1979 թվականին` «Հայուղևորտրանսի» ավագ տնտեսագետ։ 1979-1980 թվականներին եղել է Երքաղսովետի գործկոմի առևտրի վարչության թիվ 3 սննդառի խանութի վարիչ, 1980-1983 թվականներին՝ Երևանի թիվ 6 սննդառի խանութի վարիչի տեղակալ, իսկ 1983-1992 թվականներին՝ Երևանի թիվ 4 սննդառի խանութի վարիչ։
1988 թվականին մասնակցել է «Անկախության բանակ» ռազմահայրենասիրական կազմակերպության մարտական գործողություններին (Երասխավան, Նուբարաշեն, Նոյեմբերյան, Լաչին և այլն), եղել է ռազմական խորհրդի անդամ, շտաբի պետ։ 1990 թվականին ընտրվել է Երևանի Մաշտոցի շրջխորհրդի պատգամավոր։ 1993-1999 թվականներին եղել է «Հրազդան» մարզահամալիրի գլխավոր տնօրեն, 1999 թվականից եղել է «Հրազդան մարզահամալիր Վ.Ձ.» ՓԲԸ տնօրենների խորհրդի նախագահ։ 2002 թվականին ընտրվել է Երևանի ֆուտբոլի ֆեդերացիայի նախագահ։ 2003-2007 թվականներին եղել է Ազգային Ժողովի պատգամավոր (թիվ 48 ընտրատարածք)։ Եղել է Ազգային Ժողովի գիտության, կրթության, մշակույթի և երիտասարդության հարցերի մշտական հանձնաժողովի անդամ։ 2007-2012 թվականներին եղել է Ազգային Ժողովի պատգամավոր՝ թիվ 33 ընտրատարածքից։ 19.06.2007-11.07.2007-ին եղել է Ազգային Ժողովի մարդու իրավունքների պաշտպանության և հանրային հարցերի մշտական հանձնաժողովի անդամ, իսկ 11.07.2007-06.05.2012 թվականներին՝ եղել է տնտեսական հարցերի մշտական հանձնաժողովի անդամ։ Եղել է ՀՀԿ խմբակցության անդամ։ 2012 թվականի մայիսի 6-ին Ազգային ժողովի պատգամավոր է ընտրվել թիվ 33 ընտրատարածքից։


== Պարգևներ ==
«Մարտական ծառայության» մեդալ, (1996)
Հայաստանի Հանրապետություն վարչապետի հուշամեդալ, (2006)
«Վազգեն Սարգսյան» մեդալ, (2006)
«Մարշալ Բաղրամյան» մեդալ, (2007)
«ՀՀ զինված ուժեր. 20 տարի» մեդալ, (2012)։


== Անձնական կյանք ==
Ամուսնացած է, ունի երեք զավակ։


== Ծանոթագրություններ ==


== Արտաքին հղումներ ==
Ինչո՞վ է աչքի ընկել ԱԺ պատգամավոր Աշոտ Աղաբաբյանը 2003-ից ի վեր
Կուլլամյաե (այլ կիրառումներ)

Կուլլամյաե անունը կամ տերմինը կարող է վերաբերել հետևյալ հոդվածներին․

Կուլլամյաե - գյուղ Էստոնիայի Յիելեհտմե շրջանի կազմում։
Կուլլամյաե - գյուղ Էստոնիայի Վեռիոռա շրջանի կազմում։
Պլեն (Ստորին Հռենոսի գավառ)

Պլեն (ֆր.՝ Plaine), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 958 մարդ, բնակչության խտությունը` 41.94 մարդ/կմ²։ Բնակավայրը զբաղեցնում է 22.84 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 627 աշխատունակ (15-64 տարեկան)  բնակիչ, որոնցից ակտիվ էին 462-ը, իսկ ոչ ակտիվները` 165։ Ակտիվության ցուցանիշը կազմում է 73,7 %։ 462 աշխատունակ մարդկանցից աշխատել է 422 անձ (232 տղամարդ և 190 կին)։ Գործազուրկ են եղել 40 անձ (13 տղամարդ և 27 կին)։ 165 անաշխատունակներից 45-ը եղել են աշակերտներ կամ ուսանողներ, 74-ը` թոշակառուներ, իսկ 46-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դանիելյան նշանագրեր

Դանիելյան նշանագրեր, IV դարի վերջին կամ V դարի սկզբին Հայաստանում օգտագործված գրերը՝ բերված Դանիել եպիսկոպոսի մոտից։ Ոմանց կարծիքով Դանիելյան նշանագրերը եղել են նախամաշտոցյան շրջանում գործածական հայկական գրերը։ Ուրիշների կարծիքով Դանիելյան նշանագրերը որևէ օտար լեզվի նշանագրեր են, որոնք, հարմարեցվելով, օգտագործվել են հայերենի համար։ Հետագայում պարզվել է, որ դրանք թերի են և չեն համապատասխանում հայերենի հնչյունական համակարգին։
4-րդ դարի վերջին կամ 5-րդ դարի սկզբներին ոմն Դանիել եպիսկոպոսի կողմից հայտնաբերված հին հայկական գրեր (ըստ առանձին գիտական մեկնաբանությունների դրանք չեն եղել հայկական, այլ փոխառված որևէ այլ լեզվից). 404 թվականին Կոնստանդնուպոլսից աքսորված Հովհան Ոսկեբերան արքեպիսկոպոսի շուրջ ստեղծված անհանգստությունների պատճառով պարսից արքայի հրամանով Միջագետք մեկնած հայոց Վռամշապուհ արքան առաջին անգամ տեղեկանում է այդ գրերի առկայության մասին։ Վերջինիս Հայաստան վերադառնալուց հետո Մեսրոպ Մաշտոցի և Սահակ Պարթևի հորդորով այդ գրերը բերվում են Հայաստան՝ հավանաբար նույն 404 թվականին ընթացքում։ Կարճ ժամանակ անց դուրս են գալիս գործածությունից, հնչյունական տեսակետից անկատար լինելու պատճառով։
Ռոբերտ Սարգսյան (քաղաքական գործիչ)

Անվան այլ կիրառումների համար տե՛ս՝ Ռոբերտ Սարգսյան (այլ կիրառումներ)Ռոբերտ Գուրգենի Սարգսյան (հուլիսի 22, 1972(1972-07-22), Ղուզե Ճարտար, ԼՂԻՄ, Ադրբեջանական ԽՍՀ, ԽՍՀՄ), Հայաստանի Ազգային ժողովի նախկին պատգամավոր։


== Կրթություն ==
Սովորելով և ավարտելով միջնակարգ դպրոցը՝ Ռոբերտ Սարգսյանը 1989 թվականից սովորել և 1994 թվականին ավարտել է Երևանի անասնաբուծական-անասնաբուժական ինստիտուտը՝ ստանալով անասնաբույծ-ճարտարագետի մասնագիտացում։

1994-1995 թվականներին ծառայել է Հայաստանի Հանրապետության Զինված Ուժերում՝ պահեստազորի կապիտան է։


== Աշխատանքային գործունեությունը ==


=== ՀՀ Բնապահպանության նախարարություն ===
1999 թվականին աշխատել է ՀՀ բնապահպանության նախարարության հատուկ պահպանվող տարածքների վարչության արգելոցապարկային համալիրում՝ առաջատար մասնագետ։


=== ՀՀ Կառավարությանն առընթեր անշարժ գույքի կադաստրի պետական կոմիտե ===
2001 թվականին աշխատանքի է անցել ՀՀ կառավարությանն առընթեր անշարժ գույքի կադաստրի պետական կոմիտեի «Նոր Նորք» տարածքային ստորաբաժանման տեղեկատվության ենթաբաժնում՝ առաջին կարգի մասնագետ
2003 թ. թվականին- 2005 թթ.՝ ՀՀ կառավարությանն առընթեր անշարժ գույքի կադաստրի պետական կոմիտեի «Նոր Նորք» տարածքային ստորաբաժանման գրանցման բաժնի տեղեկատվության ենթաբաժնի պետ։
2004 թ. ՀՀ Կառավարությանն առընթեր անշարժ գույքի կադաստրի պետական կոմիտեի «Նոր Նորք» տարածքային ստորաբաժանման ընդհանուր բաժնի պետ։
2007 թ. ՀՀ Կառավարությանն առընթեր անշարժ գույքի կադաստրի պետական կոմիտեի «Ավան» տարածքային ստորաբաժանման ղեկավար։
2010 թ. ՀՀ Կառավարությանն առընթեր անշարժ գույքի կադաստրի պետական կոմիտեի «Մարաշ» տարածքային ստորաբաժանման ղեկավար։
2012 թ. ՀՀ կառավարությանն առընթեր անշարժ գույքի կադաստրի պետական կոմիտեի աշխատակազմի «Երեւան» տարածքային ստորաբաժանման ղեկավարի տեղակալ։


=== Երևանի քաղաքապետարան ===
2005 թվականին ընտրվել է Երևան քաղաքի Ավան համայնքի ավագանու անդամ։


=== ՀՀ Սոցիալական ապահովագրության պետական հիմնադրամի վճարումների ծառայություն ===
2005-2007 թվականներին աշխատել է ՀՀ սոցիալական ապահովագրության պետական հիմնադրամի վճարումների ծառայության «Ավան» տարածքային բաժանմունքի պատասխանատուի պաշտոնում։


=== Հայաստանի Հանրապետության Ազգային Ժողով ===
2012 թվականի դեկտեմբերի 2-ին ընտրվել է Հայաստանի Հանրապետության Ազգային Ժողովի պատգամավոր Երևանի Ավան և Նոր Նորք վարչական շրջանների 001 ընտրատարածքից։
Հանրապետական խմբակցության անդամ է։
2013 - 2015 թվականներին եղել է Տարածքային կառավարման եւ տեղական ինքնակառավարման հարցերի մշտական հանձնաժողովի անդամ։
2015 թվականի սեպտեմբերի 10-ից Պետական-իրավական հարցերի մշտական հանձնաժողովի անդամ է։


== Ընտանիք ==
Ռոբերտ Սարգսյանի 4 որդիներն են՝ Դավիթը, Հարությունը, Մհերը և Վահեն։
Տուրիվալինյանի

Տուրիվալինյանի (իտալերեն՝ Turrivalignani ), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 845 մարդ, բնակչության խտությունը կազմում է 141 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 65020, հեռախոսային կոդ՝ 085:


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 085 8541277
Էլեկտրոնային հասցե՝ com.turri@tiscali.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(172) Բավկիս

(172) Բավկիս (անգլ.՝ Baucis), աստերոիդ աստերոիդների հիմնական գոտում։ Հայտնաբերվել է 1877 թվականի փետրվարի 5-ին Ալֆոնս Բորելիի կողմից Մարսելում։
Միջին հեռավորությունը Արեգակից կազմում է 2,37891 ա. մ., առավելագույնը մոտենում է 2,1046 ա. մ. հեռավորության վրա և հեռանում 2,6532 ա. մ., իսկ Երկրի ուղեծրին Բավկիս աստերոիդը նվազագույնը մոտենում է 1,0936 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1340,19 երկրային օրվա ընթացքում, իր ուղեծրով շարժվելով միջինում 0,268619 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,03° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(172) Բավկիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բանյոլո Սան Վիտո

Բանյոլո Սան Վիտո (իտալերեն՝ Bagnolo San Vito), քաղաք Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 5399 մարդ (2004 թվականի տվյալներով)։ Խտությունը կազմում է 110 մարդ/կմ²։ Տարածքը գրավում է 49 կմ²։ Էլեկտրոնային փոստ՝ 46031։ Հեռախոսային կոդ՝ 0376։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
(9357) Վենեսուելա

(9357) Վենեսուելա (անգլ.՝ Venezuela), աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 11-ին Օրլանդո Նարանխոյի կողմից Մերիդայում։
Միջին հեռավորությունը Արեգակից կազմում է 2,897669 ա. մ., առավելագույնը մոտենում է 2,6691 ա. մ. հեռավորության վրա և հեռանում 3,1263 ա. մ.։ Արեգակի շուրջ մեկ ամբողջական պտույտ է կատարում 1801,65 երկրային օրվա ընթացքում, իր ուղեծրով շարժվելով միջինում 0,199816 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9357) Վենեսուելա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
1283

1283 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1283 թվականն է, 
XIII դարի 83-րդ տարին։


== Դեպքեր ==


== Ծնունդներ ==


== Մահեր ==
Ֆուտբոլի Անգլիայի գավաթ 1927-28

Ֆուտբոլի Անգլիայի գավաթ 1927-28 (անգլ.՝ 1927-28 FA Cup), Ֆուտբոլի Անգլիայի գավաթի 53-րդ խաղարկությունն է, որում հաղթեց «Բլեքբեռն Ռովերս» ֆուտբոլային ակումբը։


== Եզրափակիչ ==
Չորաթանի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Չորաթան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 12 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Պըլը Պուղի

Պըլը Պուղի (բառացի՝ խենթ-Պողոս, 1731, գյուղ Ավետարանոց  (Ասկերանի շրջան)-1810), հայ զվարճախոս-առակախոս։


== Կենսագրություն ==
Պըլը Պուղին ծնվել է Արցախի Ավետարանոց գյուղում։ Ըստ Մակար վարդապետ Բարխուդարյանցի՝ եղել է Վարանդայի իշխան Մելիք-Շահնազարի զվարճախոս-կատակաբանը։ Պըլը Պուղին հորինել է զվարճալի զրույցներ ու առակներ, որոնք, ժողովրդի մեջ տարածվելով, վերափոխվել, լրացվել են և նրա անունով բանավոր հասել մինչև մեր օրերը։ Առաջինը Մակար Բարխուդարյանցն է Ղարաբաղի ծերունիներից գրի առել Պըլը Պուղու 189 զվարճախոսություն ու առակ և 1883 թվականին տպագրել Թիֆլիսում՝ «Պըլը- Պուղի» խորագրով։ Հետագայում նոր գրառումներ են հրատարակել այլ բանահավաքներ (Ս․ Իսրայելյան, Մ․ Գրիգորյան-Սպանդարյան)։ Տպագրվել են նաև Պըլը Պուղու նյութերի վերապատումներ, թարգմանություններ ու գրական մշակումներ։ Նրա զվարճախոսություններն ու առակները ժամանցի, ծիծաղի ու զավեշտի հետ միասին ունեն խրատական, բարոյախոսական առողջ միտում, մերկացնում են ժամանակի կյանքի ու կենցաղի, սոցիալական հարաբերությունների արատավոր կողմերը։


== Հիշատակ ==
Բանահյուսությանը համաձայն՝ Պըլը Պուղիի աճյունը գտնվում է Շոշ և Մխիթարաշեն գյուղերի արանքում տեղակայված քարանձավում, և այդտեղ էլ, 1976 թվականին կառուցվեց Վարանդայի Մելիք Շահնազարի պալատական ծաղրածուի՝ Պըլը Պուղու հուշաքարը։
Պըլը Պուղու անունով բազմաթիվ նյութեր են պահպանվում ՀՀ ԳԱԱ հնագիտության և ազգագրության ինստիտուտում, Երևանի Եղիշե Չարենցի անվան գրականության և արվեստի թանգարանում և այլուր։


== Պըլը Պուղին արվեստում ==
Սերո Խանզադյան - «Պըլը-Պուղի»։ Զրույցներ -- 1934. Երևան․ Արևիկ․  ISBN:5807700287.
Ասատուր Սահակյան - «Պըլը-Պուղին հայ մշակութի Էջերում» -- 2010.  ISBN: 9789994124237
Սերոբ Իսրայելյան, Ամալյա Ղուկասյան,  Ռաֆայել Իսրայելյան - «Ղարաբաղի զվարճախոս Պըլը Պուղին»․ Երևան․ Հայպետհրատ, 1956
Արարատ Բարսեղյան - «Պըլը-Պուղի» (կոմեդիա)․ Երևան, Հայպետհրատ, 1963, 67 էջ։
Վարդան Հակոբյան - «Պըլը-Պուղի» պարբերական հանդես․ Ստեփանակերտ, 1991-ից ի վեր
Մակար Բարխուդարեանց]]  «Պըլը-Պուղի», Թիֆլիս․ 1883
Հրաչյա Բեգլարյան  - «Պըլը-Պուղի» («Արցախ Նամե», հատոր 5-րդ) Ստեփանակերտ․ 2007․ ISBN 9789994158270
«Պըլը-Պուղի» հերոսական կոմեդիա (դրամատուրգ Արարատ Բարսեղյանի պիեսի հիման վրա), բեմադրիչ՝ Գայանե Բարսեղյան, Հակոբ Պարոնյանի անվան երաժշտական կոմեդիայի պետական թատրոն, 2016


== Ծանոթագրություններ ==


== Աղբյուրներ ==
«Հայ ժողովրդական բանահյուսություն», «Գիտելիք», 1979։
«Պըլը Պուղի», Մակար Բարխուդարյանց, Վաղարշապատ, 1904։
«Հայկական ազգագրության և բանահյուսություն»։ Հատոր 2, Երևան, 1971։
«Ղարաբաղցի կատակախոս Պըլը Պուղի», Ս․ Իսրայելյան, Երևան, 1956։
«Լեռնային Ղարաբաղի ժողովրդական բանահյուսություն», Մ. Գրիգորյան-Սպանդարյան, Երևան, 1971։
Ալյումինի օքսիդ

Ալյումինի օքսիդ, ալյումինի և թթվածնի միացությունը՝ Al2O3։


== Հատկություններ ==
Անգույն, կարծր, ջրում անլուծելի բյուրեղային նյութ, խտությունը՝ 3960 կգ/մ³, հալման ջերմաստիճանը՝ 2050 °C։ Լուծվում է թթուներում և ալկալիներում՝ առաջացնելով ալյումինի աղեր և ալյումինատներ։
Ալյումինի օքսիդը և նրա հիդրատները ամֆոտեր են։


== Բնության մեջ ==
Բնության մեջ ալյումինի օքսիդն հանդիպում է որպես կորունդ, սուտակ և շափյուղա, որոնք գունավորված են տարբեր մետաղների աղեր պարունակելու պատճառով։ Սակայն ալյումինի օքսիդի հիմնական պարունակողները և ելանյութը բոքսիտներն են։
Արհեստական ալյումինի օքսիդը կոչվում է ալունդ։ Բարձր մաքրության ալյումինի օքսիդ է ստացվում Հրազդանի լեոնաքիմիական կոմբինատում։


== Կիրառում ==
Կիրառվում է ալյումինի, հրակայուն և էլեկտրամեկուսիչ նյութերի, ադսորբենտների, կատալիզատորների արտադրության համար, օգտագործվում է որպես հղկանյութ, ժամացույցի քար, զարդաքար, ինչպես նաև կավահող անվան տակ՝ ալյումինի արտադրության մեջ։


== Ծանոթագրություններ ==


== Արտաքին հղումներ ==
CDC - NIOSH Pocket Guide to Chemical Hazards
Պալդո (այլ կիրառումներ)

Փալդո, կարող է վերաբերել՝

Պալդո - գյուղ Վրաստանում։ Գտնվում է Կախեթի մարզի Սագարեջոյի շրջանում։
Պալդո - գյուղ Վրաստանում։
Գլիկոխոլաթթու

Գլիկոխոլաթթուն զույգ լեղաթթուներից է, կազմված է խոլաթթվից և գլիցինից։ Պարունակվում է մարդկանց և կենդանիների լեղու մեջ։ Մասնակցում է ճարպային փոխանակությանը, ակտիվացնում լիպազին և խթանում ազատ ճարպաթթուների ներծծումը մարսողական համակարգում։ Գլիկոխոլաթթվի անիոնը գլիկոխոլատն է։


== Ծանոթագրություններ ==


== Արտաքին հղումներ ==
Գլիկոխոլաթթվի եռաչափ պատկեր
Կավկով Յար

Կավկով Յար (ուկրաիներեն՝ Кавків Яр), ավան Ուկրաինայի Վիննիցայի մարզի Կռիժոպոլի շրջանում։
2001 թվականի տվյալներով Կավկով Յար ավանում բնակվում էր 0 մարդ։ Բնակավայրը զբաղեցնում է 0,031 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Իսկուսովո

Իսկուսովո (ռուս.՝ Искусово), գյուղ Ռուսաստանի, Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հադերսֆիլդ Թաուն

Հադերսֆիլդ Թաուն (անգլ.՝ Huddersfield Town Football Club), անգլիական պրոֆեսիոնալ ֆուտբոլային ակումբ Ուեստ Յորքշիր կոմսության Հադերսֆիլդ քաղաքից։ Ակումբն այս պահին հանդես է գալիս Չեմպիոնշիպում։
1926 թվականին «Հադերսֆիլդ Թաունը» դարձավ առաջին անգլիական ակումբը, որը հաղթեց առաջին դիվիզիոնի երեք անընդմեջ չեմպիոնական տիտղոս։ Հետագայում այդ ձեռքերմանը կարողացան հասնել ընդամենը երեք ակումբ։ «Հադերսֆիլդը» 5 անգամ մասնակցել է Անգլիայի գավաթի եզրափակչին, որոնցից հաղթել է միայն մեկում՝ 1921-22 մրցաշրջանում։ 2005 թվականի փետրվարի 2-ին ակումբը վերանվանվեց «Huddersfield Town Association Football Club»-ից «Huddersfield Town Football Club»։


== Նվաճումներ ==
Անգլիայի առաջին դիվիզիոն/Պրեմիեր Լիգա

Հաղթող (3). 1923–24, 1924–25, 1925–26
Երկրորդ տեղ (3). 1926–27, 1927–28, 1933–34
Երրորդ տեղ (3). 1922–23, 1935–36, 1953–54Անգլիայի երկրորդ դիվիզիոն/Չեմպիոնշիպ

Հաղթող (1). 1969–70
Երկրորդ տեղ (2). 1919–20, 1952–53
Փլեյ օֆֆի հաղթող (1). 2017Անգլիայի երրորդ դիվիզիոն

Անցում ավելի բարձր դիվիզիոն (1). 1982–83
Փլեյ օֆֆի հաղթող (2). 1995, 2012
Փլեյ օֆֆի եզրափակիչ (1). 2011
Փլեյ օֆֆի կիսաեզրափակիչ (4). 1992, 2002, 2006, 2010Անգլիայի չորրորդ դիվիզիոն

Հաղթող (1). 1979–80
Փլեյ օֆֆի հաղթող (1). 2004Անգլիայի գավաթ

Հաղթող (1). 1922
Երկրորդ տեղ (4). 1920, 1928, 1930, 1938
Կիսաեզրափակիչ (2). 1929, 1939Անգլիայի Լիգայի գավաթ

Կիսաեզրափակիչ (1). 1968Անգլիայի սուպերգավաթ

Հաղթող (1). 1922Ֆուտբոլային լիգայի մրցանակ

Երկրորդ տեղ (1). 1994
Տարածքային եզրափակչի մասնակից (2). 2002, 2011Յորքշիրի Էլեկտրականության գավաթ

Հաղթող (1). 1994–95


== Ներկա կազմ ==
2017 թվականի օգոստոսի 31-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Գրականություն ==
«Huddersfield Town — 75 years on — A History of Huddersfield Town» by George S. Binns
«Huddersfield Town — A Complete Record 1910—1990» ISBN 0-907969-64-X
«Huddersfield Town — Champions of England 1923-24, 1924-25, 1925-26» by Jim Brown (published in 2003 by Desert Island Books)


== Արտաքին հղումներ ==
Պաշտոնական կայք
Ժոակին Ֆելիսիու

Ժոակին Ֆելիսիու (պորտ.՝ Joaquim Felício), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 3451 մարդ՝ 2006 թվականի տվյալներով։ Գրավում է 791,100 կմ2 տարածք։ Բնակչության խտությունը կազմում է՝ 4,4 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 12.968.558,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.558,88 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,673 (տվյալները ՄԱԿ-ի զարգացման ծրագրի)։
Ուդուվեռե

Ուդուվեռե (էստ․՝ Uduvere), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Nokia Nseries

Nokia Nseries-ը Nokia ընկերության մուլտիմեդիական սմարթֆոնների սերիա է։ Այդ սերիայի շատ արտադրանքները նվազագույն դեպքում ունեն հետևյալ ստանդարտները՝ 3G, HSDPA կամ WLAN:


== Պատմություն ==
2005 թվականի ապրիլի 27-ին Nokia ընկերությունը հայտարարել է իր արտադրանքների նոր սերիայի մասին Ամստերդամում անցկացվող ցուցահանդեսին։ Այդպիսի առաջին արտադրանքները դարձել էին Nokia N70, Nokia N90 և Nokia N91 հեռախոսները։
2005 թվականի նոյեմբերի 2-ին Nokia անոնսավորել է նոր Nokia N71, Nokia N80 և Nokia N92 բջջայինները, իսկ 2006 թվի ապրիլի 25-ին ներկայացրել է Nokia N72, Nokia N73 և Nokia N93 սմարթֆոնները։ 2007 թվականին շուկա են մտել Nokia N82 և Nokia N95 Nseries հեռախոսները։ Վերջինը ստացել է Nseries-ի ֆլագմանի կարգավիճակ, իսկ 2008-ի օգոստոսի 15-ին Սպառողական Էլեկտրոնիկայի Եվրոպական Ասոցիացիան (EISA) ընդունել այն որպես «2007-2008 թվականների լավագույն եվրոպական մեդիֆոն»։


== Nseries հեռախոսների ցանկ ==


== Արտաքին հղումներ ==
Nokia Nseries Archived 2008-05-17 at the Wayback Machine.
Nseries-ի տեսագրություններ


== Ծանոթագրություններ ==
317

317 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 317 թվականն է, 
IV դարի 17-րդ տարին։


== Դեպքեր ==


== Ծնունդներ ==


== Մահեր ==
Դանուբիո ՖԱ

«Դանուբիո ՖԱ» (իսպ.՝ Danubio Fútbol Club), Ուրուգվայական ֆուտբոլային ակումբ Մոնտևիդեո քաղաքում։ Չորսակի երկրի չեմպիոն, լավագույներից մեկն առաջին դիվիզիոնում, «Դանուբիոն» հայտնի է իր ֆուտբոլային ակադեմիայով։


== Պատմություն ==
Ակումբը հիմնադրվել է 1 մարտի 1905 թվականին։ Անունը գալիս է Դանուբ գետի անունից։ 21-րդ դարի սկիզբը «Դանուբիո»-ի համար դարձավ լավագույն ժամանակաշրջանը։ 10 տարվա ընթացքում՝ 2004 թ.-ից 2014 թվականը, «Դանուբիո»-ն դարձավ Ուրուգվայի եռակի չեմպիոն։


== Ձեռքբերումներ ==
Ուրուգվայի չեմպիոն 1988 թ., 2004 թ., 2006/2007 թթ., 2013/2014 թթ.


== Հայտնի խաղացողները ==
Էդգար Բորխես
Խուան Բուրգենո
Ժադսոն Վիերա
Ալսիդես Գիդժա
Վալտեռ Գարգանո
Նաչո Գոնսալես
Ռուբեն Դա Սիլվա
Էդինսոն Կավանի
Էկտոր Ֆաբիան Կարինի
Ների Կաստիլո
Ալեքսանդրո Լեմբո
Էրան Ռոդրիգո Լոպես
Էբեռ Մոաս
Ռիչարդ Նուես
Ռուբեն Օլիվերա
Ալվառո Ռեկոբա
Խալմատոն Ռիկարդ
Կառլոս Ռոմերո
Մարսելո Սալաետա
Ռուբեն Սոսա
Դիեգո Ֆորլան
Էռնեստո Խավիեր Չեվանտոն


== Արտաքին հղումներ ==
Թիմի պաշտոնական կայքը
Երկրպագուների կայքը
Հրեական մշակույթ

Հրեական մշակույթ, հրեաների միջազգային մշակույթը՝ Աստվածաշնչի ժամանակագրությունից սկսած։ Ավանդաբար բաժանվում է կրոնական և աշխարհիկ շրջանների, որոնց միջև կա որոշակի համադրություն։ Պետք է նկատել, որ հուդայականությունը մանրամասնորեն կարգավորում էր հավատացյալների կյանքը։ Լուսավորություն վերապրած Արևմուտքի մշակութային տարբերությունների պատճառով հրեականը, ի թիվս այլ մշակույթների, նաև այլ երևույթներ է պարունակում, որոնք չեն կարող վստահորեն վերաբերել միայն կրոնական կամ աշխարհիկ ավանդույթներին։


== Կրոն ==
Հուդայականություն


== Գրականություն ==
Հրեական գրականություն


== Թատրոն ==
Հրեական թատրոնը իրականացվում էր իդիշերենով։


== Երաժշտություն ==
Հրեաները նշանակալի ներդրում են ունեցել այլ երկրների երաժշտության զարգացման գործում։ Կան նաև բուն հրեական երաժշտական երևույթներ։ Իսրայելի երաժշտությունը, Իսրայելի ժողովրդական երաժշտությունը, կլեզմերները, սեֆարդների և լադինո երաժշտությունը, Միզրահի երաժշտությունը։ 


=== Հանրաճանաչ երաժշտություն ===
Ամերիկացի մեծագույն երաժիշտներ, հայտնի երաժշտության և երգերի տեքստերի հեղինակներ, այդ թվում՝ ջազային երաժիշտներ, ծագմամբ հրեաներ են՝ Արլեն Հարոլդը, Քերն Ջերոմը, Ջորջ Գերշվինը։


== Պար ==
Հրեական պարերը իրենց զարգացումը գտել են Արևելյան Եվրոպայում։ Պարը կլեզմերի երաժշտական ուղեկցությամբ հարսանեկան արարողությունների պարտադիր մասն էր կազմում։ Կրոնը պարերի դեպքում որոշակի սահմանափակումներ էր դնում։


== Հումոր ==
Հումորը գոյություն ուներ Տորայում և միդրաշներում, սակայն նրա արդի վիճակը սկիզբ է առնում Եվրոպայից։ Հրեաները ծիծաղում էին իրենց վրա և անեկդոտներ էին գրում՝ ստեղծելով հարուստ բանավոր ավանդույթ։ ԱՄՆ-ում հրեական հումորը հետագա զարգացում է ստացել վերջին հարյուր տարում։ Ամերիկյան կոմիկների զգալի մասը հրեաներ են։


== Խոհանոց ==
Հրեական խոհանոցՀրեական խոհանոցը միավորում է բազմաթիվ մշակույթների սննդակարգը, որոնց միջավայրում ապրել են հրեաները, ներառյալ միջին եվրոպական, միջերկրածովյան, իսպանական, գերմանական և արևելաեվրոպական ճաշատեսակների պատրաստման ավանդույթները։ Հրեական շատ ուտեստներ, օրինակ, հումուսը, այլ մշակութային արդյունք են։


== Պատկերասրահ ==

		
		
		
		
		
		


== Տես նաև ==
Իսրայելի մշակույթ
Հասկալա
Հրեաների պատմություն


== Գրականություն ==
Landa, M.J. (1926). The Jew in Drama. New York: Ktav Publishing House (1969) (անգլ.)
Veidlinger, Jeffrey.  Jewish Public Culture in the Late Russian Empire. Bloomington: Indiana University Press, 2009 (անգլ.)


== Ծանոթագրություններ ==
(924) Թոնի

(924) Թոնի (անգլ.՝ Toni), աստերոիդ աստերոիդների հիմնական գոտում։ Հայտնաբերվել է 1919 թվականի հոկտեմբերի 20-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,936222 ա. մ., առավելագույնը մոտենում է 2,4726 ա. մ. հեռավորության վրա և հեռանում 3,3998 ա. մ.։ Արեգակի շուրջ մեկ ամբողջական պտույտ է կատարում 1837,73 երկրային օրվա ընթացքում, իր ուղեծրով շարժվելով միջինում 0,195894 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(924) Թոնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(8285) 1991 UK3

(8285) 1991 UK3, աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 31-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,09697 ա. մ., առավելագույնը մոտենում է 2,3003 ա. մ. հեռավորության վրա և հեռանում 3,8936 ա. մ.։ Արեգակի շուրջ մեկ ամբողջական պտույտ է կատարում 1990,69 երկրային օրվա ընթացքում, իր ուղեծրով շարժվելով միջինում 0,180842 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8285) 1991 UK3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վանաուսաիա

Վանաուսաիա (էստ․՝ Vanaussaia), գյուղ Էստոնիայի Տարտումաա նահանգի Վառա շրջանում։
2011 թվականի տվյալներով գյուղում բնակվում էր 60 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կայ

Անվան այլ կիրառումների համար տե՛ս՝ Կայ (այլ կիրառումներ)Կայ, գյուղ Արևմտյան Հայաստանում, Էրզրումի վիլայեթի Սպերի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ստարոնիկոլաևկա

Ստարոնիկոլաևկա (ռուս.՝ Старониколаевка, բաշկիրերեն՝ Иҫке Николаевка), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 71 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զելենովատկա

Զելենովատկա (ռուս.՝ Зеленоватка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կորմանգա գետի աջ ափում՝ 12 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը ՈՒնզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014795
Հիդրոլոգիական ուսումնասիրությունների կոդը - 110001479
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարկուս Էդվարդս

Մարկուս Էդվարդս (անգլ.՝ Marcus Edwards, դեկտեմբերի 3, 1998(1998-12-03), Քամդեն, Մեծ Լոնդոն), անգլիացի պրոֆեսիոնալ ֆուտբոլիստ։ Ներկայումս հանդես է գալիս Վիտորիա Գիմարայնշի կազմում։ Խաղում է աջ վինգերի և հարձակվողական կիսապաշտպանի դիրքում։


== Ակումբային կարիերա ==


=== Տոտենհեմ Հոտսպուր ===
Էդվարդսը Տոտենհեմ Հոտսպուրի ակադեմիայի սան է։ Իր առաջին պրոֆեսիոնալ պայմանագիրը կնքեց 2016 թվականի օգոստոսի 2-ին։ 2016 թվականի ամռանը նա Տոտենհեմի կազմում մասնակցեց մինչմրցաշրջանային ընկերական խաղերին, և 2016-17 մրցաշրջանում ստացավ 48 համարի մարզաշապիկը։ Իր պրոֆեսիոնալ դեբյուտը Էդվարդսը նշեց 2016 թվականի սեպտեմբերի 21-ին՝ փոխարինելով Վինսենտ Յանսենին Անգլիայի լիգայի գավաթի Ջիլինգհեմի դեմ խաղում։ 2017 թվականի հուլիսի 29-ին նա երկարաձգեց իր պայմանագիրը ակումբի հետ մինչև 2020 թվականը։
2018 թվականի հունվարին Էդվարդսը կես տարվա վարձավճարով տեղափոխվեց Նորվիչ Սիթի։ Նորվիչի կազմում իր միակ հանդիպումը անցկացրեց մարտի 30-ին՝ Ֆուլհեմի դեմ խաղում։ Ապրիլի 10-ին նա վերադարձավ Տոտենհեմ՝ «անձնական պատճառներով»։
2018 թվականի օգոստոսի 30-ին Էդվարդսը վարձավճարով միացավ Էքսելսիոր Ռոտերդամին։ Իր դեբյուտը Էրեդիվիզիում նշեց սեպտեմբերի 1-ին՝ փոխարինման մտնելով ԱԴՕ Դեն Հագի դեմ խաղում։ Սեպտեմբերի 25-ին նա հեռացվեց խաղադաշտից Նիդերլանդների գավաթի ՆԵԿ Նեյմեգենի դեմ խաղում՝ ստանալով երկրորդ դեղին քարտը հանդիպման 83-րդ րոպեին։ Իր առաջին գոլը Էքսելսիորիկազմում Էդվարդսը խփեց 2019 թվականի հունվարի 18-ին՝ Վիտեսի դեմ խաղում։ Փետրվարի 17-ին անգլիացին գոլի և գոլային փոխանցման հեղինակ դարձավ Էմենի դեմ խաղում՝ օգնելով իր թիմին հաղթել 2-1 հաշվով։ Էքսելսիոր Ռոտերդամի կազմում Էդվարդսը անցկացրեց 28 հանդիպում՝ դառնալով 2 գոլի և 4 գոլային փոխանցման հեղինակ։


=== Վիտորիա Գիմարայնշ ===
2019 թվականի սեպտեմբերի 2-ին Էդվարդսը տեղափոխվեց Վիտորիա Գիմարայնշ։


== Միջազգային կարիերա ==
Էդվարդսը իրավասու է ներկայացնել Անգլիան ու Կիպրոսը միջազգային ասպարեզում, և հանդես է եկել Անգլիայի տարբեր երիտասարդական հավաքականներում։ Անգլիայի Մ17 հավաքականի կազմում Էդվարդսը մասնակցեց 2015 թվականի Եվրոպայի առաջնությանը՝ դառնալով 2 գոլի հեղինակ անցկացրած 5 հանդիպումներում և ընդգրկվելով մրցաշարի խորհրդանշական հավաքականում։ Էդվարդսը նա նաև 2015 թվականի աշխարհի Մ17 առաջնությանը, որտեղ Անգլիան դուրս մնաց խմբային փուլից։ 2017 թվականին Էդվարդսը մինչև 19 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 4 հանդիպում և գոլային փոխանցման հեղինակ դառնալով կիսաեզրափակչի Չեխիայի դեմ խաղում։ Անգլիան նվաճեց գավաթը՝ եզրափակչում 2-1 հաշվով հաղթելով Պորտուգալիային։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 23-ի դրությամբ


== Նվաճումներ ==


=== Միջազգային ===
Անգլիա Մ19

ՈՒԵՖԱ Եվրոպայի Մ19 առաջնություն. 2017


=== Անհատական ===
ՈՒԵՖԱ Եվրոպայի Մ17 առաջնության խորհրդանշական հավաքական. 2015


== Ծանոթագրություններ ==


== Արտաքին հղումներ ==
Էդվարդսի պաշտոնական Տվիտերի էջը
Էդվարդսը transfermarkt-ում
Էդվարդսը soccerbase.com-ում
Էդվարդսը WhoScored.com կայքում
Էդվարդսը Պրեմիեր Լիգայի պաշտոնական կայքում
Էդվարդսը ՈՒԵՖԱ-ի պաշտոնական կայքում
Հայաստանում հեղաշրջման ենթադրյալ փորձ 2021

Հայաստանում հեղաշրջման ենթադրյալ փորձ 2021, Հայաստանի վարչապետ Նիկոլ Փաշինյանի Հայաստանում զինված հեղաշրջման մասին պնդումն է, որն ըստ նրա՝ նախապատրասում է Հայաստանի զինված ուժերը Հայաստանի զինված ուժերի գլխավոր շտաբի պետ Օնիկ Գասպարյանի գլխավորությամբ ընդդեմ կառավարության։


== Նախապատմություն ==

Հակակառավարկան ցույցեր սկսվեցին վարչապետ Նիկոլ Փաշինյանի հրաժարականի պահանջով 2020 թվականի Հայ-ադրբեջանական պատերազմում Հայաստանի պարտությունից հետո։
2021 թվականի փետրվարի 25-ին Հայաստանի զինված ուժերի գլխավոր շտաբի պետ Օնիկ Գասպարյանը 40 բարձրագույն սպաների կողմից ստորագրված հայտարարություն տարածեց, որում ասվեց որ Փաշինյանը և կառավարությունը «այլևս ի վիճակի չեն ընդունելու ադեկվատ որոշումներ՝ հայ ժողովրդի համար այս ճգնաժամային և ճակատագրական իրավիճակում», ավելացնելով որ իրենց պահանջը առաջ քաշվեց մեկ օր առաջ Փաշինյանի կողմից զինված ուղերի գլխավոր շտաբի պետի առաջին տեղակալ Տիրան Խաչատրյանի ազատման հետևանքով։ Խաչատրյանի ազատումն ակնհայտորեն հուշեց իր տված հարցազրույցը, որում նա ծաղրեց Փաշինյանի ներկայացված պնդումները (որոնք նա արել էր հարցազրույցի ընթացքում նույն շաբաթում) որ Հայաստանի ռուսական արտադրության 9K720 Իսկանդեր հրթիռները անարդյունավետ էին Ադրբեջանի դեմ պատերազմում օգտագործման ժամանակ։


== Հեղաշրջման ենթադրյալ փորձ ==
Փաշինյանն այդ հայտարարությանը պատասխանեց այն ռազմական հեղաշրջում անվանելով և կոչ արեց մայրաքաղաք Երևանի հիմնական՝ Հանրապետության հրապարակում հավաքվելու։ Փաշինյանը նաև ստորագրեց Օնիկ Գասպարյանին իր պաշտոնից ազատման որոշումը, որը չստորագրեց Հայաստանի նախագահ Արմեն Սարգսյանը։ Փետրվարի 27-ին Փաշինյանը սույն դիմումը կրկին ուղարկել է նախագահ Արմեն Սարգսյանին։
Մարտի 28-ին Փաշինյանը հայտարարեց, որ հրաժարական կտա ապրիլին ՝ հայտարարելով, որ իր հրաժարականը հունիսին արտահերթ ընտրություններ անցկացնելու նպատակով է։


== Ծանոթագրություններ ==
Ջոմե

Ջոմե, գյուղ Արևմտյան Հայաստանում, Դիարբեքիրի վիլայեթի Լճեի գավառակում։


== Պատմամշակութային կառույցներ ==
Ջոմեն ուներ հին հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Էկաժևո

Էկաժևո (ռուս.՝ Экажево), գյուղ Ռուսաստանի, Ինգուշեթիա հանրապետության Նազրանովսկի շրջանի կազմում։
Բնակչությունը 2011 թվականին գրանցված տվյալներով կազմում էր 15769 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելլա Իսահակյան

Բելլա (Իզաբելլա) Իսահակյան (փետրվարի 10, 1918(1918-02-10), Երևան, Անդրկովկասյան կոմիսարիատ - հուլիսի 3, 1996(1996-07-03), Երևան, Հայաստան), հայ դերասանուհի։
Գրող, հասարակական գործիչ, ակադեմիկոս Ավետիք Իսահակյանի հարսը։


== Կենսագրություն ==
Բելլա Իսահակյանը ծնվել է 1918 թվականին Երևանում։ 1937 թվականին մի քանի օր եղել է Հայաստանում բացված առաջին օծանելիքի խանութի առաջին վաճառողուհին։ Այնուհետև աշխատել է թատրոնում և կինոյում, եղել է Երևանի Գաբրիել Սունդուկյանի անվան ազգային ակադեմիական թատրոնի դերասանուհի։


== Ֆիլմեր ==


== Ծանոթագրություններ ==
1996 թ. NBA դրաֆթ

1996 թ. NBA-ի դրաֆթը Բասկետբոլի ազգային ասոցիացիայի (NBA) անցկացրած 50-րդ դրաֆթն էր, որը տեղի է ունեցել 1996 թվականի հունիսի 26-ին՝ ԱՄՆ Հյուսիսային Կարոլինա նահանգի Իսթ Ռութերֆորդ քաղաքում։ Բասկետբոլի ազգային ասոցիացիայի ակումբները, նախապես բաշխված վիճակահանությամբ տրված ընտրության իրավունքներով, ընտրեցին երիտասարդ սիրողական և պրոֆեսիոնալ բասկետբոլիստների՝ Միացյալ Նահանգներից և այլ երկրներից։
Առաջին ընտրության իրավունքով, «‎Ֆիլադելֆիա Սևնթի Սիքսերսն» ընտրում է Ջորջթաունի համալսարանի երկրորդկուրսեցի Ալեն Այվերսոնին
Համարվում է լիգայի պատմության լավագույն դրաֆթներից մեկը։ Առաջին ռաունդում ընտրված բասկետբոլիստների մեկ երրորդ հետագայում ճանաչվել են աստղեր։ Երեք բասկետբոլիստ արժանացել է ամենաարժեքավոր խաղացողի (MVP) մրցանակի (Կոբի Բրայանտ, Ալեն Այվերսոն, Սթիվ Նեշ)։ Դրաֆթում ընտրված ևս յոթ մարզիկ ճանաչվել են աստղ և հանդես եկել NBA-ի բոլոր աստղերի հանդիպմանը (Շարիֆ Աբդուր-Ռահիմ, Ռեյ Ալեն, Ժիդրունաս Իլգաուսկաս, Ստեֆոն Մարբերի, Ջերմեյն Օ'Նիլ, Պեջա Ստոյակովիչ, Անտուան Ուոքեր)։ Բեն Ուոլասը, ով չէր ընտրվել դրաֆթում, նույնպես արժանացել է աստղի կոչման։ Բացի այդ, ութ հոգի առնվազն մեկ առիթով ընդգրկվել է «All-NBA» խորհրդանշական հավաքականում։
2016 թվականի ապրիլի 13-ին, Կոբի Բրայանտն անցկացրեց մարզական կարիերայի վերջին հանդիպումը, դառնալով տվյալ դրաֆթում ընտրված վերջին ակտիվ բասկետբոլիստը։


== Դրաֆթ ==


=== Պատկերասրահ ===

		
		
		
		
		
		
		
		


=== Պայմանանշաններ ===


=== Դրաֆթ ===


== Հայտնի չդրաֆթացված մարզիկներ ==
Դրաֆթում չընտրված մի շարք բասկետբոլիստներ նույնպես կատարեցին իրենց մեկնարկային խաղաշրջանները NBA-ում։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Ակսյոնովո (գյուղ, Լյամբիրսկի շրջան)

Անվան այլ կիրառումների համար տե՛ս՝ ԱկսյոնովոԱկսյոնովո (ռուս.՝ Аксёново), գյուղ Ռուսաստանի Մորդովիա հանրապետության Լյամբիրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժիրայր Մարտիրոսյան

Ժիրայր Արամայիսի Մարտիրոսյան (հուլիսի 28, 1957(1957-07-28), Գորիս, Հայկական ԽՍՀ, ԽՍՀՄ), հայ գեղանկարիչ, քանդակագործ, Հայաստանի ու Արցախի նկարիչների միության անդամ, Ռուսաստանի գեղարվեստի ակադեմիայի պատվավոր անդամ (2018), Հայաստանի նկարիչների միության Սյունիքի մասնաճյուղի նախագահ, ԳՊՀ-ի կերպարվեստի բաժնի դասախոս, Գորիսի քաղաքային պատկերասրահի տնօրեն։


== Կենսագրություն ==
Ժիրայր Մարտիրոսյան ծնվել է 1957 թվականի հուլիսի 28-ին, Գորիս քաղաքում, մանկավարժի ընտանիքում։ Միջնակարգ կրթությունն ավարտելուց հետո ծառայել է խորհրդային բանակում։ 1981 թվականին ավարտել է Փանոս Թերլեմեզյանի անվան գեղարվեստի ուսումնարանը։ Աշխատել է քաղաքի մշակույթի օջախներում, Գորիսի պետթատրոնում՝ գլխավոր նկարիչ, տնօրեն։
Բազմաթիվ անհատական ցուցահանդեսներ է ունեցել Երևանում, ՀՀ ուրիշ բնակավայրերում, Արցախում, Ֆրանսիայի Վիեն և Նյու Յորք քաղաքներում, կատերել է Գորիսի Ս. Գրիգոր Լուսավորիչ եկեղեցու պատկերազարդումները։
Այժմ Ժիրայր Մարտիրոսյանը ՀՀ նկարիչների միության Սյունիքի մասնաճյուղի նախագահն է, Գորիսի քաղային պատկերասրահի տնօրենը։


== Ստեղծագործություններ ==
«Գորիսի ժայռերը»
«Լաստիսար»
«Մեր Գորիսը»
«Տեսարան Սիսիանից»
«Աշունը Գորիսում»
«Որոտան գետ»


== Ծանոթագրություններ ==


== Արտաքին հղումներ ==
Գեղանկարիչ. Գորիսի բնությունը նկարելու համար պետք է հոգով զգաս այն (ֆոտոշարք)
ԿԱ՛ՆԳ ԱՌ ԳՈՐԻՍՈՒՄ. Ժիրայր Մարտիրոսյան Archived 2018-09-26 at the Wayback Machine.


== Աղբյուրներ ==
Էդուադ Զոհրաբյան, Համլետ Միրզոյան, Գորիսի Հանրագիտարան
Դմիտրի Ուզնաձե

Դմիտրի Նիկոլայի Ուզնաձե (դեկտեմբերի 20, 1886, Սաքարա (ներկայում՝ Զեստափոնի շրջան, Վրաստան) — 12 հոկտեմբերի, 1950, Թբիլիսի), վրացի խորհրդային հոգեբան և փիլիսոփա։ Մշակել է դիրքորոշման ընդհանուր հոգեբանական տեսությունը։


== Կենսագրություն ==
Դմիտրի Ուզնաձեն ծնվել է 1886 թվականի դեկտեմբերի 20-ին Սաքարա գյուղում։ 1905 թվականի հեղափոխությանը մասնակցելու պատճառով հեռացվել է դպրոցից։ Նույն թվականին մեկնել է Շվեյցարիա, ապա՝ Գերմանիա։ Կրթությունն ստացել է Լայպցիգում (1909) ու Խարկովում (1913)։ Հայրենիք վերադառնալուց հետո՝ 1915-1917 թվականներին, զբաղվել է մանկավարժական գործունեությամբ։ Թբիլիսիի պետական համալսարանի հիմնադիրներից մեկն է ու այդ համալսարանի պրոֆեսոր (1918)։ Այնտեղ ստեղծել է հոգեբանության ամբիոն։ Եղել է Վրաստանի Գիտությունների ակադեմիայի հոգեբանության ինստիտուտի տնօրեն և Վրաստանի ԳԱ ակադեմիկոս (1941)։ 1946 թվականին ստացել է Վրաստանի գիտությունների վաստակավոր գործչի կոչում։
Դմիտրի Ուզնաձեն մահացել է 1950 թվականի հոկտեմբերի 9-ին Թբիլիսիում։ Թաղված է Թբիլիսիի պետական համալսարանի բակում։


== Աշխատություններ ==
Դմիտրի Ուզնաձեն հեղինակել է «Դիրքորոշման հոգեբանության հիմնական դրույթները» (1961) և «Դիրքորոշման հոգեբանության փորձարարական հիմունքներ» (1966) աշխատությունները, որոնցում ներկայացվում է ու հիմնավորվում դիրքորոշման՝ որպես սուբյեկտի ու օբյեկտի միջև եղած սահմանի հասկացությունը։ Ի հայտ գալով սուբյեկտի պահանջմունքի ու նրա բավարարման օբյեկտիվ իրավիճակի հակադրության պայմաններում՝ դիրքորոշումը, ըստ Ուզնաձեի, սուբյեկտի ամբողջական, չտարբերակված վիճակ է, որ նախորդում է իրականությանը։


== Երկեր ==
Die metaphysische Weltanschauung W. Ssolowiows mit orientierendem Überblick seiner Erkenntnistheorie, Halle/Saale, 1909.
Ընդհանուր հոգեբանություն, 1940 (վերահրատարակվել է 2004 թվականին)։
Դիրքորոշման հոգեբանության փորձարարական հիմունքներ, 1949։
Психологические исследования. — М., 1966.


== Ծանոթագրություններ ==


== Գրականություն ==
Прангишвили А. С. Исследования по психологии установки. — Тб., 1967.
Надирашвили Ш. А. Дмитрий Николаевич Узнадзе (к 100-летию со дня рождения)


== Արտաքին հղումներ ==
Контрастная иллюзия по Узнадзе и расширение ее на 3 и более объектов (ռուս.)
Узнадзе Дмитрий Николаевич — статья из Большой советской энциклопедии (3-е издание)
Դմիտրի Ուզնաձե (1886—1950) Մատենագրություն, «Մեցնիերեբա» հրատարակչություն, Թբիլիսի, 1984 Archived 2011-07-21 at the Wayback Machine. Վրաստանի Գիտությունների ազգային ակադեմիայի կայքում
(8957) Կուջունոցուկի

(8957) Կուջունոցուկի (անգլ.՝ Koujounotsuki), աստերոիդ աստերոիդների հիմնական գոտում։ Հայտնաբերվել է 1998 թվականի մարտի 22-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,267877 ա. մ., առավելագույնը մոտենում է 1,9152 ա. մ. հեռավորության վրա և հեռանում 2,6206 ա. մ.։ Արեգակի շուրջ մեկ ամբողջական պտույտ է կատարում 1247,46 երկրային օրվա ընթացքում, իր ուղեծրով շարժվելով միջինում 0,288586 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8957) Կուջունոցուկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լոզովոե (ավան, Յասինովատսկի շրջան)

Անվան այլ կիրառումների համար տե՛ս՝ ԼոզովոեԼոզովոե (ուկրաիներեն՝ Лозове), ավան Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Լոզովոե ավանում բնակվում էր 366 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նորյա

Նորյա (ռուս.՝ Норья, ուդմ.՝ Норья), գյուղ Ռուսաստանի Ուդմուրթական հանրապետության Մալոպուրգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոպչիխա (այլ կիրառումներ)

Տոպչիխա, կարող է վերաբերել՝

Տոպչիխա - գյուղ Ռուսաստանի Ալթայի երկրամասի Տոպչիխինսկի շրջանի կազմում
Տոպչիխա - գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կալմանկա գետի ձախ ափով՝ 49 կմ հեռավորության վրա
Լեսլի Գրոսման

Լեսլի Էրին Գրոսման (անգլ.՝ Leslie Grossman, (հոկտեմբերի 25, 1971) Լոս Անջելես, Կալիֆորնիա, ԱՄՆ,) ամերիկցի դերասանուհի։ Առավել հայտնի է  Քեզ ատելու 10 պատճառ   և Ամերիկյան սարսափ պատմություն հեռուստասերիալներում կատարած դերերով։


== Վաղ Կյանք ==
Գրոսմանը ծնվել և մեծացել է Լոս Անջելեսում, Կալիֆորնիա։ Նա հաճախել է Crossroads for Arts and Sciences դպրոցը, որտեղ սկսել է բեմադրել ներկայացումներ։ Սառա Լոուրենսի
ավարտական տարում սկսել է դերասանական կարիերան։


== Անձնական Կյանք ==
1999-ի հոկտեմբերի 16-ից մինչև 2020-ի սեպտեմբերը Գրոսմանը ամուսնացած էր Ջոն Բրոնսոնի հետ։ Գրոսմանը ունի դուստր՝ Գոլդին։ Լեսլի Գրոսմանը ազգությամբ Հրեա է։


== Ֆիլմագրություն ==


== Ծանոթագրություն ==
Ֆընդխլու

Ֆընդխլու, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ալտենշթաթ (Իլեր)

Ալտենշթաթ (գերմ.՝ Altenstadt), կոմունա Գերմանիայի Բավարիա երկրամասում՝ Նոյ Ուլմ շրջանում։ Ենթարկվում է Շվաբիա վարչական կենտրոնին։ Բնակչությունը կազմում է 4820 մարդ (դեկտեմբերի 31, 2010)։ Զբաղեցնում է 31,30 կմ² տարածք։ Պաշտոնական կոդ՝ 09 7 75 111։


== Ծանոթագրություններ ==


== Արտաքին հղում ==
Պաշտոնական կայք Archived 2007-02-04 at the Wayback Machine.